  Майя Бывальцева 18-тӥ коньывуонлы Удмуртиын тулыс кизёнлы 77 сюрс тонналэсь трос кидысъёс дасязы ни. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Туэ гужем куазь кӧс улӥз ке но, тысё юослэн кидысъёссы чакламлэсь 2 процентлы вылтӥ кисьтэмын ни – 67,7 сюрс тонна интые 69,1 сюрс (кылем арын та дырлы 69,4 сюрс тонна вал. Тулыс кизёнзэс сюлмаськытэк кутскыны быгатозы Балезино ёросын. Отысь возёсъёс кулэезлэсь 48 процентлы тросгес кидыс дасязы. Озьы ик Шаркан ёросын – 42 процентлы но Кез ёросын – 39 процентлы. Толйись юослэн кидысъёссы 21 процентлы тросгес кисьтэмын – 7,7 сюрс тонна Та дыре трос аръем турынъёслы гинэ кидыс тырмыт ӧвӧл на – кулэезлэсь 77 процент дасямын, нош етӥн – 72 процентлы. Та кидысъёсты дасян азьланьтӥське на. Тодэ вайытом, 2021-тӥ арын укмыс толэзьскын Удмуртиын йӧл кысконэз 6,5 процентлы будэтӥзы. Тегъёс: Ижкар Удмуртия гуртвозёс кидыс  